钦定古今图书集成/方舆汇编/职方典/第1177卷 > 黄州府学校考 府县志合载
## 钦定古今图书集成/方舆汇编/职方典/第1177卷 > 黄州府学校考 府县志合载

本府

黄州府儒学　，去府治东数百武，即宋河东书院，乃宝祐中郡守李铣建，以祀二程先生者也。元毁。明洪武“初，郡守李仁就其址改建为学。正统后，知府事者钱敏、俞浩等相继增修。逮嘉靖间，刘友仁益拓其基，应明德再葺其宇。” 中为大成殿五楹，两庑翼楹各十三。大成门、泮水桥，棂星门在其前。左为儒学门，由门入；而右，为两训导宅、省牲所、启圣祠、乡贤祠。又为训导宅。折而西，曰成贤门。入北为明伦堂。前碑亭一，载学田、祭射器数。斋四：育德、克己、明善、“养正” ，东西各六楹。堂北敬一亭。亭北尊经阁，内有藏书。东为祭器库。弘治戊午，知府卢濬增置祭器，历久而坏。嘉靖辛卯，知府吴淮毁淫祠、钟鼎、佛像，再增置祭器、乐器备焉。库东为教授宅，又为训导宅；堂西为射器库、名宦祠。祠南即射圃，圃有亭。后堂三，川堂一，讲堂三，号房东西各九。馔堂三，在明伦堂右。万历间，知府潘允哲买民居数丈，学前之地益拓焉。崇祯癸未，贼献忠焚毁。甲申，知府周大启建庙五楹，明伦堂亦五楹，馀悉荒芜侵没。

皇清康熙壬戌，知府苏良嗣剪荆棘，查隐占，葺堂缮

庙建大成门，建东西两庑各十三楹。乡贤祠、名宦祠，悉兴创壮丽。按学宫右为“白虎” ，不宜高瞷。康熙丙午通判宋荦建将母楼于右，本学士子，乡试屡不中式，荦自拆去。

学田二区　，塘六口　。弘治己未，知府卢濬为两学公置计白虎寺田三十三亩三分一十七丘，杨家阪田六十六亩七分一百三十六丘，岁久尽没于民。嘉靖乙丑，知府张嘉孚按故籍查之，乃下令许自首，宥其罪，仅得杨家阪田复归于学。隆庆间，知府孙光祖以赎金八十两更置田焉。

学仓　旧在学东，今废。

社学　旧在治东。明弘治间，知府卢濬建，后毁。万历间知府潘允哲建于汉川门内，今废。黄冈县儒学　：宋建南城外，元末毁。明洪武初，知县万士安移建于城隍庙之西南，址甚隘，堂宇久渐倾圮。正德中，知县胡洁乃迁于清淮门内军器局东废地。或曰：“即东坡故居也。” 惟兑隅尚属弁业，倍其直而广之，始建大成殿外戟门、棂星门、集贤门各三楹，左右两庑各五楹，后明伦堂、两斋各五楹，斋东西列，更后稽古阁五楹，左右号房各十楹。西为膳堂。戟门之前为泮池。西号房外隙地即射圃。其基直，工费洁，悉出诸公帑之馀，不以劳民。未逾年而工竣。嘉靖后，知县孙棠、罗应鹤、茅瑞征先后修葺。崇祯癸未，贼张献忠毁。

皇清顺治戊子，知县高自训始建庙。己亥，知县杨锺

秀建大成门。辛丑，知县徐籕建启圣祠。康熙壬子，知县董元俊易庙而更新之。丙辰，知县李经政建棂星等门。壬戌，学道蒋永修捐赀不足，合学士子捐优免银，建明伦堂及两庑。知县汪灏董其役。西以古井火巷，直至大街，北抵曹士皋原卖地；东抵北察院，南抵大街。城外有冈横亘，正对学宫，形家称为“一字文星” ，故城门以一字名。城上东楼角久圮，形家称为“县学巽峰” ，又为“郡县华表。”

“河东书院　” 即“府学” 址。

东坡书院　即“县学址。”

“阳明书院　” 在安国寺左，即韩魏公读书处，今寺僧为圃。

“问津书院　” 见《古迹》。

孔子书院　：龙仁夫建。

小学　在府城隍庙左，即“七贤祠。” 今废。

社学　一在汉川门内。一在阳逻巡检司左。今废。

学田　：先是郡守卢濬、孙光祖为府、县两学共置田。万历三十五年，令茅瑞征查隐粮，戴玉户

下田二十亩二分，详请“粮道充学田。”

外州县

黄安县儒学　，设邑后始建学。明隆庆三年，知县李讲于县治西南建大成殿，左右庑各七楹。戟门左名宦祠，右乡贤祠，各三楹。棂星门前为泮池，明伦堂居庙后。万历二年，知县应存初建尊经阁号房。教谕、训导宅在堂左右。

社学　在县前

蕲水县儒学　在县治东，即宋、元旧址。元末兵毁，明洪武甲寅，知县赵季光始创。正统己未、天启甲子，知县胡奎、孔荣宗相继修。崇祯癸未，毁于贼。

皇清顺治庚寅，知县倪籥元重建，寻灾。甲午，知县李

荪再建，中为大成殿，东西两庑各五间。前戟门、棂星门，后明伦堂，左斋、进德、右斋、修业号房各五间。后为训导宅、土地祠、五经楼、启圣祠、射圃、教谕宅，各依位置。名宦祠左，乡贤祠右。昔所称“兴文阁” 、“采芹阁” ，空存其名焉。

孙公书院　明万历间，知县孙善继建。

宋公书院　明万历间，知县宋文昌建。

云路书院　明万历间，知县游王廷建。

大成书院　明天启间，知县孔荣宗建。

社学　在治北郭外

学田　即兴贤庄。明崇祯间，邑令李汝灿置。有学租，充给卷价。

罗田县儒学　元以前在县东归厚巷。明洪武乙卯，知县石璞迁于县南官渡河滨。弘治辛卯水圮，知县罗勋仍移旧址。嘉靖辛卯，知县劳樟、庚子，知县祝珝前后更新焉。崇祯癸酉，知县杨见龙徇众议，又改迁于县治西，数百武工垂成，毁于贼。丁丑，知县白乃忠又徇众谋迁，乃以旧学宫易元妙观为之。

皇清顺治甲午，知县李雨霑复移建凤山之旁，今仍。

改归旧处。大成殿、明伦堂，少存榱桷。旧庑祠、斋圃门亭、池库悉废。

白公书院　在元妙观右，县令白乃忠置，今废。古塔书院　在万寿寺侧，张玉泉读书发迹之地。

老塔书院　明正德间，通判毛应时建。邑进士王光讲学于上，自名曰“小东山散人。” 旁有三教庵，今废。

社学　在县西二百武。明嘉靖甲午，知县沈越买地建。今久废，不可考。

麻城县儒学　在县治，宋旧址也，毁于元季。明洪武初，知县张谷维、赵干相继建。正统后，知县杨顺、翁选等次第葺。成化甲午，知县胡文德易明伦堂而新之。崇祯末，客兵来往，拆供爨薪。

皇清顺治乙未，知县王潞补葺残缺。康熙庚戌，知县。

屈振奇复加修焉。中为文庙，庑东西向，明伦堂居后，又尊经阁、东西斋号舍。射圃居其东，敬一亭居其北，儒学、棂星各有门，启圣祠庙之左，名宦、乡贤祠分戟门左右，神厨、神库、文昌阁各依其方。頖池久淤为平地，康熙甲子，知县祁嘉谟濬，围以石栏。

龙溪书院　在县西。明天顺间，邑绅周兑建，今废。

白杲书院　在县南。明弘治间，邑绅董朴建，今废。

东溪书院　在莲湖。明弘治间，邑绅熊经建，今废。

道峰书院　在牛栅山。明嘉靖间，知县陈子文为隐士毛道峰建，今废。

辅仁书院　明嘉靖间，邑绅周思久建，今废。白云书院　在县北。

明德书院　在五脑山

蒋公书院　在南门外，邑侯蒋羽建，今废。社学　计五处，一在治西，四在四城隅。

黄陂县儒学　宋、元旧址，原在县治东南。明洪武十五年，知县吴旻依旧址建学。正德丁卯，教谕杨梁捐百金，购民居以拓其基，殿、庑、堂、斋门以次就理，寻圮。嘉靖壬午，副使陈昌督县令周音修葺，再购民居以广规制。迁戟门于池所，增名宦、乡贤二祠，又特建祠，合祀宋故令开府程公遹、原尉太中公珦。明伦堂三楹，再建于崇祯己卯知县周元泰任内。至大成殿、两庑、东西名宦祠、乡贤祠、棂星门、戟门、学门、明伦堂、頖池，各依制。

皇清顺治初，知县张尚忠，康熙丙午，知县杨廷蕴《相》。

继葺“敬一亭” 、“坐春斋” 、立雪斋、膳堂，久废。教谕宅在堂后。训导宅今改奉“启圣” 木主。射圃在其旁。二程书院　在鲁台山下，久废。邑令杨廷蕴等

重建

甘露书院　在甘露山下，黄武滨，昆季建。学田　一在礼教乡丁家澥，田四顷七十六亩四分七釐。一在骆家山，系明万历间邑绅张涛所捐田四亩，官濠二口。

社学　旧在金鼓寺老山堡，今四乡咸增设。蕲州儒学　在麒麟山之阳，乃宋乾道八年教授李宗思、州守王益共建者也。元末毁。明洪武二年，左安善为知府，于旧址建府学。是时州方为府，九年改为州，始号州学。知州事相继修葺者，天顺则赵应隆，成化则庄辙，《明伦》、“乐育” 二堂建焉。弘治五年，杨淮知府事，购学旁民地，毁二郎庙为大成殿，棂星门东西庑各九楹，戟门三楹，采芹亭一，厨库各一，东西斋各六，丽泽堂一，观德亭一，号房二十有四，射圃、钟楼、官廨及礼乐器皆备焉。崇祯癸未，贼张献忠毁。

皇清顺治间，副使范鸣珂始建庙五楹，迨后堂庑，斋。

祠相继修补，未复旧制。学基长二十五丈，阔一十七丈。

凤麓书院　在南门内凤凰山麓。明正德间，邑绅陈大中建，今废。

阳明书院　在北门外。明嘉靖间，邑绅冯天驭建，今废。

崇正书院　在北门外。明嘉靖间，邑绅顾阙建，今废。

社学　三处：一在府馆西南，今改阴阳学。一在丁家坡西，今废；一在郦家坡，门厅三间尚存。广济县儒学　旧在县治东北，元末兵毁，明洪武初，知县胡昇依旧址建学，后知县陈景昌移建东南一里许。正德壬戌，知县陈奎以学宫僻处河东，又徙于县治之左，以按察行台暨府公馆旧地为之。中大成殿东西两庑，前戟门。东名宦祠，西乡贤祠。前棂里门外泮池、神厨、神库各一。后为明伦堂，左斋进德，右斋修业。馔堂居官廨左，敬一亭，居启圣祠左。左号舍名“登瀛” ，右号舍名“聚奎。” 崇祯末贼毁。

皇清顺治丁酉，知县阎国士始建庙焉。康熙丁未，知

县黄玉铉濬池建门，外貌可观矣。射圃在旧学基侧，近没于民。

书院　在治东南旧学基，知县陈奎刱。

社学　明正统四年敕建。旧在城隍庙右、察院左，今废。

黄梅县儒学　：“县有学校，始于魏献武帝，历代因之。元秦为尹刱。今学基居县治左。至正六年，知县乔思忠建两庑。戟门即今中门，讲堂即今明伦堂。制礼器，清学田。明洪武三年，县令唐辅建学宫，改尊道堂为明伦堂，下置两斋，东曰‘进德’” ，西曰“‘修业’。景泰六年，知县王端建文昌祠，后废。成化元年，知县黄武建学仓一” 所、馔堂一所，后废。六年，知县戴中重建学宫，而启圣祠、教谕两斋衙舍一时并建。嘉靖十六年，知县梁廉建敬一亭于明伦堂后，又于明伦堂左右建“礼门、义路。” 隆庆三年，知县姜忻凿泮池，跨以月桥，改置明宦乡贤祠于戟门左右，刱站棚一所于明伦堂前。万历十年，署县事曾维伦又重建之。乃于棂星门外砌石街数丈，竖“天衢坊” 以为外护。四十八年，大殿复圮，生员王敬臣募修重建。崇祯十五年冬，为献贼全毁。

皇清顺治六年，县令陈觐天等《谕诸生捐优免买民》。

房，建今大殿，而门栏格扇俱阙未修。十六年，教谕萧蕴枢捐己俸以佐其费，始将殿前装修一新。然两庑及启圣祠、明伦堂仍废未修。

汉江书院　在东禅寺左。嘉靖乙卯，知县张九一建聚奎楼一座，大厅号房、大门、围墙，颇称宏丽。万历二年，知县张维翰撤毁，遂无议建者。射圃　旧在河南之畔，相传鲍参军视射故地，广围一百五十步，有亭曰“观德。” 明成化五年，知县徐泽清河南故圃，仍建观德，亭如故。

学田　元知县乔思忠置。有学田，系冯政祥侵隐。明知县姜忻置田六十三亩，坐乐家坂，尽荒未垦。后置城隍岭田三十一亩，尽荒。

皇清顺治十三年，教谕萧蕴枢拓佃开垦十六亩馀。

十六亩，俱属冲淤未开。

社学　旧址在东关外，顺治十六年，奉湖北督学道王通行兴复。